《赠张万户征闽凯还》
宋代·李复

瘴雨蛮烟远蔽空，只将谈笑荡群凶。
旌旗夜卷妖星殒，鼓角秋高杀气雄。
已喜张良还灞上，更须龚逐守闽中。
凯歌声动天颜喜，金虎三珠拟报功。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。